 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትግራይ: ወራር ዕስለ ኣምበጣ ናብ ኣርባዕተ ዞባታት ተጋፊሑ 12 ጥቅምቲ 2020 ምንጪ ስእሊ, ዮናስ ሃይሉ እቲ ዕስለ ኣብ ዞባታት ደቡብ ደቡብ ምብራቕ ማእኸላይን ምብራቕን ከምዝኣተወ ቢሮ ሕርሻን ልምዓት ገጠርን ክልል ትግራይ ኣፍሊጡ ብፍላይ ድማ ኣብ ዞባ ደቡብ ከቢድ ዕንወት ከምዘብፀሐ: ኣብቲ ቢሮ ሓላፊ ርክብ ህዝቢ ሚኪኤለ ምሩፅ ንቢቢሲ ተዛሪቡ ዋላ እኳ መንግስትን ህዝብን ብምትሕብባር: ብኬምካልን ብልማዳዊ ሜላታትን ምክልኻል ይግበር እንተሃለወ: እቲ ዕስለ ብብዝሒ እዩ ዝኣትው ዘሎ ኢሉ እቲ ዕስለ ብፍላይ ኣብ ዞባታት ደቡብን ደቡብ ምብራቕን ኣብ ልዕሊ 30 ሄክታር ዘራእቲ ከምዝዓለበ ዝገልፅ ኣይተ ሚኪኤለ ክንደይ ዝኣክል ዕንወት ኣብፂሑ ዝብል ግን ከቢድ ጉድኣት የብፅሕ ኣሎ ካብ ምባል ወፃኢ ብሰብሞያ ተረጋጊፁ ክሳብ ዝፅብፀብ: ኣብዚ እዋን እዚ ክንድዚ ዝኣክል ዘራእቲ በቲ ዕስለ ተበሊዑ ንምባል ከምዘይከኣል ይዛረቡ ኣብ ቀርኒ ኣፍሪቃ ተራእዩ ዘይፈልጥ ወራር ኣንበጣ ኣንጸላልዩሎ ዕስለ ኣንበጣ ኣብ 6 ወረዳታት ዓፋር ጉድኣት ኣውሪዱ መኸተ ወራር ዕስለ ኣምበጣ ብዋናነት ብቢሮ ሕርሻን ልምዓት ገጠርን ትግራይ ዝምራሕ ኮይኑ: ብምክትል ርእሰ ምምሕዳር ዝምእኸል ሓይሊ ዕማም እውን ከምዝጥምቶ ይግለፅ ኣይተ ምክኤለ ቅድሚ ሎሚ ለይቲ ወጋሕታ ተሲእኻ እዩ ኬሚካል ይንፀግ ነይሩ: ኣብዚ እዋን እዚ ምስቲ ምግፋሕ ተራእዩ ክኢላታት ምሸት ጀሚሮም ምሉእ ለይቲ ይንፀግ ኣሎ ይብል ብርክት ዝበሉ መናእሰይ ናብቲ ዕስለ ዝኣተወሉ ብፍላይ ወረዳታት ራያ ጨርጨር ራያ ኣለማጣ ሕንጣሎን ወጀራትን ብምኻድ ኣብ ምክልኻል ይሳተፉ ኣለዉ ኣብቲ ከባቢ ኣብ ምክልኻል እቲ ዕስለ ዝሳተፍ ዘሎ ኣይተ ሞላ ኣማረ ዘራእቲ ካብቲ ዕስለ ናይ ምትራፍ ዕድል ከምዘይብሉ ገሊፁ ኣብ ደቡብ ትግራይ ብፍላይ ራያ ጨርጨር: ጣብያ ማሩ ቁሸት ባሶ ከቢድ ሓደጋ ከምዝወረዶም ሓረስቶት ንቢቢሲ ተዛሪቦም ነባሪ እቲ ጣብያ ሓረስታይ ሓድሽ ካሕሳይ ወላ ሓንቲ ንገብሮ ነገር የለን:: ግራትና ንኣምበጣ ኣረኪብና ኢና ኢሎም ምንጪ ስእሊ, ሞላ ኣማረ መግለጺ ስእሊ, ኣብ ደቡብ ትግራይ ብፍላይ ራያ ጨርጨር: ጣብያ ማሩ ቁሸት ባሶ ከቢድ ሓደጋ ከምዝወረዶም ሓረስቶት ንቢቢሲ ተዛሪቦም ቢሮ ሕርሻን ልምዓት ገጠርን ቅድም ኢሉ ሰፊሕ ስራሕቲ ምድላው ብምክያድን ሰብ ሞያ ብምምዳብ ኣብ ዶብ ክልላት ዓፋርን ኣምሓራን እናተሰርሐ ከምዝፀነሐ ኣይተ ሚኪኤለ ይገልፅ ብኻልእ ገፅ: ኣብ እስራኤል ዝርከቡ ተጋሩን ኤርትራውያንን ገንዘብ ብምብርካት ብ8000 ዶላር ካብ ቻይና ኢንዳስትርያል ድሮን ዓዲጎም ናብ ትግራይ ከምዝለኣኹ ይፍለጥ ኣይተ ሚኪኤለ እታ ድሮን ኣብ ፈደራል ከምዘላ ዘድሊ ምስ ግምሩክን ትካል መዕርፎ ነፈርቲ ኢትዮጵያ ብምዝርራብ ንኽትለኣኽ ፃዕሪ ከምዝተገብረ ይገልፁ ኮይኑ ግና ኣብ ትሕቲ ሚኒስትሪ ሰላም ዝርከብ ጉጅለ: ናብ ምንታይ ከምትውዕል ክነፃሪ ኢናብዝብል ስለዝሓዛ ክሳብ ሕዚ ኣይመፀትን ይብል ሶማልያ ብዘጋጠማ ወራር ኣንበጣ ህጹጽ ግዜ ኣዊጃ ኤርትራ ወራር ዕስለ ኣንበጣ ንምቁጽጻር እንታይ ምድላዋት ገይራ? 